אמיר פרחי

אמיר פרחי (נולד ב-1983) הוא קצין בצה"ל בדרגת תת-אלוף. שימש כראש לשכת הרמטכ"ל, מפקד עוצבת חצי האש ומפקד שייטת 13. פרחי גדל ברמת גן. עם גיוסו לצה"ל ב-2002 התנדב לשייטת 13, לאחר סיום המסלול הלוחם לקח חלק בשמך כשנה בפעילות היחידה ברצועת עזה ובאיו"ש באינתיפאדה השנייה, במהלכה החליף את מפקדו, אלי גינסברג, לאחר שנפגע במבצע אישית לוחצת. פרחי פיקד על צוות לוחמים במשך חמישה חודשים עד שנבחר לצאת לקורס קציני חי"ר אותו סיים בהצטיינות. ב-2005 מונה למפקד צוות ולחם במבצע גשמי קיץ ובמלחמת לבנון השנייה, בין היתר במבצע יער הנגב. ב-2007 שימש כמפקד יחידת הפשיטה בשייטת, ולחם בין היתר במבצע חורף חם ובמבצע עופרת יצוקה. בשנים 2009–2011 שימש מדריך ראשי בבית הספר להכשרת הלוחמים בשייטת, ולקח חלק במבצע רוחות שמיים 7. בשנת 2011 יצא ללימודי תואר ראשון ושימש כסגן מפקד גדוד הפושטים במילואים של היחידה, בין היתר במבצע צוק איתן. ב-2015 סיים את לימודיו במכללה הבין-זרועית לפיקוד ולמטה בהצטיינות וקורס מפקדי גדודים והושאל לתפקיד במערכת הביטחון. ב-2016 מונה למפקד פלגת לוחמים בשייטת. בתפקיד זה הוענק לו אות ראש הממשלה על הישג מודיעני-מבצעי.[דרוש מקור] בשנת 2017 מונה לראש לשכת הרמטכ"ל, גדי איזנקוט, ושימש בתפקיד גם תחת הרמטכ"ל אביב כוכבי. בסיום תפקידו ב-2019 הועלה לדרגת אלוף-משנה, ומונה למפקד עוצבת חצי האש, חטיבת קומנדו במילואים. במקביל לתפקידו כמח"ט שימש כמפקד צוות בקורס מפקדי פלוגות. בשנת 2020 והשלים קורס מפקדי חטיבות. בשנת 2021 מונה למפקד שייטת 13, וסיים את תפקידו בשנת 2023. במהלך כהונתו כמפקד הוענקו לשייטת צל"ש הרמטכ"ל, ותעודת הערכה מטעם הרמטכ״ל על פעילויות מבצעיות חשאיות במערכה בין המלחמות. ב-17 ביולי 2023 הוחלט על מינויו למפקד הבא של קורס מפקדי פלוגות ומפקדי גדודים בדרגת תא"ל. פרחי נשוי ואב לשניים. בעל תואר ראשון בהצטיינות בממשל, דיפלומטיה ואסטרטגיה מאוניברסיטת רייכמן ובעל תואר שני בהצטיינות במדעי המדינה מאוניברסיטת חיפה. בוגר התכנית ללימודי אסטרטגיה גלובלית (Global Strategy Program) בקולג' המלכותי הבריטי ללימודי ביטחון (RCDS). קורות חייו של אלוף-משנה אמיר פרחי אמיר בוחבוט‏, מול מחבלי דאעש בלב ים סוער: שייטת 13 בתיעוד מיוחד, באתר וואלה, 3 באוקטובר 2016 שייטת 13 רצים לזכר 85 חללי היחידה, באתר צה"ל, 25 באפריל 2023 ניר דבורי, ‏המחווה לציון 25 שנים לאסון השייטת: 60 לוחמים בטקס זיכרון מתחת למים, באתר ‏מאקו‏, 7 בספטמבר 2022 חגיגות 70 שנה ליחידה - נאום מפקד שייטת 13, 24 בספטמבר 2022 מאמרים פרי עטו "הקומנדו הימי – בין צור לג'נין", המכון למדיניות נגד טרור, אוניברסיטת רייכמן, אפריל 2015 בין הצפון והדרום: המתח בין הזירות בעיצוב מדיניות הביטחון הלאומי של ישראל, מערכות 489, 2021 אמיר פרחי וגל פרל, ‏מגדילים את העוגה ופועלים במשולב – על מבצעים משולבים של כוחות מאוישים ובלתי־מאוישים, בין הקטבים,‏ פברואר 2023 קורות חייו של מפקד שייטת 13 היוצא, אלוף-משנה אמיר פרחי, באתר דובר צה"ל, ‏10 ביולי 2023 עמוס הראל, הניצחון הדחוק של סינוואר מהווה תמרור אזהרה לחמאס לפני הבחירות ברשות, באתר הארץ, 12 במרץ 2021 גל פרל פינקל, יוזמה היא משחק סכום אפס, באתר זמן ישראל, 18 בינואר 2021 יואב לימור, המותחן הלילי של השייטת, באתר ישראל היום, 15 ביולי 2016 אמיר בוחבוט, אנשי הדממה מדברים: אנחנו איפה שקשה, באתר nrg‏, 19 באפריל 2010 שי לוי, ‏לוחמי מילואים בשייטת על המלחמה בעזה: "לא פעלנו בהיקף כזה", באתר ‏מאקו‏, 26 בינואר 2024 לא כולם יודעים שמאחורי כל רמטכ"ל מצליח - עומד רל"ש תותח, דף הפייסבוק של דובר צה"ל, 19 ביולי 2019 טקס החלפת מפקדים בעוצבת חיצי האש באתר מורשת הצנחנים טקס החלפת פיקוד בשייטת 13, אתר חיל הים, 15 ביוני 2021 מפקד חדש לשייטת 13, באתר צה"ל, 10 ביולי 2023 הרמטכ״ל העניק צל״ש לסיירת מטכ״ל ושייטת 13, באתר צה"ל, 2 ביולי 2023 אלו היחידות שיקבלו את אות ההערכה המבצעי - האם שלכם ברשימה?, באתר צה"ל, 11 בנובמבר 2022 עמי רוחקס דומבה, ‏סבב מינוי בכירים בצה"ל, באתר "IsraelDefense‏", 17 ביולי 2023 רשימת המפקדים החדשים בצה"ל, באתר צה"ל, 17 ביולי 2023